***Stjernekamp*** er en norsk direktesendt talentkonkurranse for etablerte sangartister som har gått på NRK1 siden 2012, med unntak av i 2022. I programmet konkurrerer norske musikere i ulike musikalske sjangre. Deltakerne går videre fra episode til episode gjennom antall telefonstemmer fra publikum. Den deltakeren med færrest stemmer ryker ut av konkurransen. De to siste skal kjempe mot hverandre i en finale.

Programmet har fra starten blitt ledet av Kåre Magnus Bergh. Ekspertpanelet har bestått av artister som Ole Evenrud, Vinni, Thomas Felberg og Mona B. Riise. Fra 2023 er Christine Dancke fast ekspert. Fra 2020 er det to eksperter fra den respektive episodes sjanger, tidligere sesonger en, samt, i finalen, fjorårets vinner.

Programmet vant fagprisen i klassen beste regi, flerkamera (ved Nicolai Sørensen) under Gullruten 2019.

Bakgrunn
--------

Koreografen Vibeke Sørlie hadde idéen til konseptet, og sammen med Monster Media er hun produsent.

MTV3 begynte å presentere den finske versjonen av programmet høsten 2014. Den finske versjonen heter *Tähdet, tähdet* (*Stars, stars*). I 2018 startet den svenske versjonen av konseptet, *Stjärnornas stjärna*, på TV4 med Petra Mede som programleder.

Sesongoversikt
--------------

| Sesong | Vinner | Andreplass | Premiere | Finale |
| --- | --- | --- | --- | --- |
| 1 | Rita Eriksen | Tuva Syvertsen | 8. september 2012 | 10. november 2012 |
| 2 | Silya Nymoen | Agnete Johnsen | 7. september 2013 | 9. november 2013 |
| 3 | Nora Foss Al-Jabri | Reidun Sæther | 13. september 2014 | 15. november 2014 |
| 4 | Maria Haukaas Mittet | Trine Rein | 29. august 2015 | 31. oktober 2015 |
| 5 | Knut Anders Sørum | Nicoline Berg Kaasin | 27. august 2016 | 29. oktober 2016 |
| 6 | Adam Douglas | Didrik Solli-Tangen | 26. august 2017 | 28. oktober 2017 |
| 7 | Ella Marie Hætta Isaksen | Ulrikke Brandstorp | 25. august 2018 | 27. oktober 2018 |
| 8 | Bilal Saab | Kim Rysstad | 24. august 2019 | 26. oktober 2019 |
| 9 | Knut Marius Djupvik | Sandra Lyng | 29. august 2020 | 31. oktober 2020 |
| 10 | Bjørn Tomren | Alexandra Rotan | 28. august 2021 | 30. oktober 2021 |
| 11 | Odd René Andersen | Mari Bella | 2. september 2023 | 4. november 2023 |

### Sesong 1 (2012)

I finalen 10. november 2012 vant Rita Eriksen over Tuva Syvertsen.

De ti deltakerne var Rein Alexander, Nico D, Anneli Drecker, Tor Endresen, Rita Eriksen, Alejandro Fuentes, Jenny Jenssen, Sisi Sumbundu, Tuva Syvertsen og Mariann Thomassen.

Utdypende artikkel: Stjernekamp (sesong 1)

### Sesong 2 (2013)

I finalen 9. november 2013 vant Silya Nymoen over Agnete Johnsen.

I 2013 deltok Hans-Erik Dyvik Husby, Elisabeth Andreassen, Agnete Johnsen, Vidar Johnsen, Silya Nymoen, Mimmi Tamba, Helene Bøksle, Espen Grjotheim, Atle Pettersen og Eli Kristin Hanssveen.

Utdypende artikkel: Stjernekamp (sesong 2)

### Sesong 3 (2014)

I finalen 15. november gikk Nora Foss Al-Jabri av med seieren foran Reidun Sæther.

I 2014 deltok Anita Skorgan, Raylee, Mohamed «Mo» Abdi Farah, Reidun Sæther, Nora Foss Al-Jabri, Paul Hansen, Unni Wilhelmsen, Jørn Hoel, Lars Erik Blokkhus og Eddie Guz.

Utdypende artikkel: Stjernekamp (sesong 3)

### Sesong 4 (2015)

I finalen høsten 2015 gikk Maria Haukaas Mittet av med seieren foran Trine Rein.

I 2015 deltok Eirik Søfteland, Trine Rein, Maria Karlsen, Øystein Wiik, Maria Haukaas Mittet, Tommy Fredvang, Martin Halla, Heidi Gjermundsen Broch, Knut Erik Østgård og Celine Helgemo.

Utdypende artikkel: Stjernekamp (sesong 4)

### Sesong 5 (2016)

I finalen høsten 2016 gikk Knut Anders Sørum av med seieren foran Nicoline Berg Kaasin.

I 2016 deltok Kash King Gashamura, Gunnhild Sundli, Knut Anders Sørum, Tomine Harket, Nicoline Berg Kaasin, Steinar Albrigtsen, Jonas Skybakmoen, Marian Aas Hansen, Håvard Bakke og Kate Gulbrandsen.

Utdypende artikkel: Stjernekamp (sesong 5)

### Sesong 6 (2017)

I finalen høsten 2017 gikk Adam Douglas av med seieren foran Didrik Solli-Tangen.

I 2017 deltok Didrik Solli-Tangen, Ida Maria, Gaute Ormåsen, Benedicte Adrian, Adam Douglas, Ina Makeda Halvorsen Dyhre, Erlend Bratland, Lisa Børud, Aleksander Walmann og Hilde Lyrån.

Utdypende artikkel: Stjernekamp (sesong 6)

### Sesong 7 (2018)

I finalen høsten 2018 gikk Ella Marie Hætta Isaksen av med seieren foran Ulrikke Brandstorp.

I 2018 deltok Maria Arredondo, Hilde Louise Asbjørnsen, Ulrikke Brandstorp, Ole Børud, Samantha Gurah, Chris Holsten, Ella Marie Hætta Isaksen, Dag Ingebrigtsen, Alexander Pavelich og Heine Totland.

Utdypende artikkel: Stjernekamp (sesong 7)

### Sesong 8 (2019)

Høsten 2019 gikk Bilal Saab av med seieren i finalen foran Kim Rysstad. 

I sesongen deltok Adrian Jørgensen, Beate S. Lech, Åge Sten Nilsen, Andrea Santiago, Kim Rysstad, Anette Amelia Hoff Larsen, Sondre Mulongo Nystrøm, Kari Gjærum, Bilal Saab og Hanne Sørvaag. Sesongpremieren ble sett av 607 000 seere.

Utdypende artikkel: Stjernekamp (sesong 8)

### Sesong 9 (2020)

I finalen høsten 2020 gikk Knut Marius Djupvik av med seieren foran Sandra Lyng.

Den niende sesongen av *Stjernekamp* startet 29. august 2020. Sesongpremieren ble sett av 728 000 seere, den tredje beste sesongstarten i programmets historie.

Deltagerne var Sandra Lyng, Emil Solli-Tangen, Hege Øversveen, Knut Marius Djupvik, Regina «Myra» Tucker, Vegard Bjørsmo, Anita Hegerland, Odd Einar Nordheim, Ingeborg Walther og Alex Rosén.

Utdypende artikkel: Stjernekamp (sesong 9)

### Sesong 10 (2021)

I finalen høsten 2021 gikk Bjørn Tomren av med seieren foran Alexandra Rotan.

I 2021 deltok Chand Torsvik, Alexandra Rotan, Marius Roth Christensen, Anna-Lisa Kumoji, Fredrik Domaas, Carina Dahl, Kevin Mbugu, Heidi Ruud Ellingsen, Bjørn Tomren og Jorun Stiansen.

Utdypende artikkel: Stjernekamp (sesong 10)

### 2022 – ingen *Stjernekamp*

I 2022 ble det ikke produsert noen *Stjernekamp*-episoder. På grunn av Fotball-VM 2022 var det ikke nok ledige lørdager.

### Sesong 11 (2023)

Høsten 2023 hadde *Stjernekamp* comeback; første episode ble sendt 2. september 2023.

Deltagere i den ellevte sesongen: Tone Damli, Mia Gundersen, Mari Bella, Melis, Elle Maija Klefstad Bær, Aleksander With, Stian «EHI» Ehiabhi Omole Jensen, Martin «Damien» Bråthen, Adrian Sellevoll og Odd René Andersen.

Utdypende artikkel: Stjernekamp (sesong 11)

Priser og nominasjoner
----------------------

| År | Utmerkelse | Kategori | Nominert/vinner | Resultat |
| --- | --- | --- | --- | --- |
| 2014 | Gullruten 2014 | Beste kostyme/sminke | Lani Egede-Nissen | Nominert |
| 2017 | Gullruten 2017 | Beste underholdningsprogram | *Stjernekamp* | Nominert |
| 2018 | Gullruten 2018 | Beste underholdningsprogram | *Stjernekamp* | Nominert |
| Beste lydproduksjon / lyddesign | Jørn Kristian Dahl | Nominert |
| 2019 | Gullruten 2019 | Beste underholdningsprogram | *Stjernekamp* | Nominert |
| Beste regi, flerkamera | Nicolai Sørensen | Vant |
| Beste lydproduksjon | Tom Erik Andresen og Øystein Halvorsen v/Team | Nominert |
| Beste kostyme | Susanne Hoftun og Justin Sampo | Nominert |
| 2020 | Gullruten 2020 | Beste regi, flerkamera | Nicolai Sørensen | Nominert |
| Beste lydproduksjon | Jørn Dahl og Håkon Aarøen v/lydteam | Nominert |
| 2021 | Gullruten 2021 | Beste lysdesign | Ola Bråten | Nominert |
| 2022 | Gullruten 2022 | Beste lydproduksjon | Jørn Dahl og Håkon Aarøen med lydteam | Nominert |
| 2024 | Gullruten 2024 | Beste lydproduksjon | Jørn Dahl og Håkon Aarøen med lydteam | Nominert |

Referanser
----------

1. ↑  Ratvik, Elise Hellem (22. august 2012). «Danset i gang NRK-høsten». *NRK*. Besøkt 25. august 2018.
2. ↑
3. ↑  «Gullruten fagprisene 2019: Vinnerne». *rushprint.no*. 2. mai 2019. Besøkt 3. mai 2019.
4. ↑  VG, (10. november 2012): *Vil erobre verden med «Stjernekamp»*, hentet 11. november 2012
5. ↑  VG, (10. november 2012): *Rita Eriksen vant Stjernekamp*, hentet 11. november 2012
6. ↑  Aune, Oddvin (7. juni 2017). «Dette blir deltakerne i årets Stjernekamp». *NRK.no* **(norsk)**. Besøkt 7. juni 2017.
7. ↑  Stjernekamp 2018 Hentet 3. oktober 2018
8. ↑  Svarstad, Solveig (24. august 2019). «Andrea (18) frå Måløy er den yngste deltakaren i årets Stjernekamp». *NRK* **(norsk nynorsk)**. Besøkt 2. november 2019.
9. ↑  «Sondrey (24) fra Øyer blir med i årets Stjernekamp». *www.gd.no* **(norsk)**. 7. juni 2019. Besøkt 2. november 2019.
10. ↑  «Finnmarks Stjernekamp-håp debuterer med 90-tallsklassiker». *www.ifinnmark.no* **(norsk)**. 23. august 2019. Besøkt 2. november 2019.
11. ↑  Amlie, Helene (2. september 2020). «Her er MGP-låtene i Stjernekamp». *NRK*. Besøkt 6. september 2020.
12. ↑  Hagen, Knut-Øyvind (11. juni 2020). «Dette er «Stjernekamp»-deltagerne for 2020». *NRK*. Besøkt 11. juni 2020.
13. ↑  «Dette er årets «Stjernekamp»-deltagere». *www.vg.no*. 14. august 2023. Besøkt 14. august 2023.
14. ↑  «Dette er de nominerte til Gullruten 2018». *nrk.no*. 22. mars 2018. Besøkt 1. mai 2018.
15. ↑  «Gullrutens fagpriser – de nominerte». 22. mars 2018. Besøkt 1. mai 2018.
16. ↑  «Dette er de nominerte til Gullruten 2019». *nrk.no*. 5. april 2019. Besøkt 28. april 2019.
17. ↑  «Gullrutens fagpriser – de nominerte». 22. mars 2018. Besøkt 1. mai 2018.
18. ↑  «De nominerte til Gullrutens fagpriser 2020». *rushprint.no*. 3. juni 2020. Besøkt 15. juni 2020.
19. ↑  «Gullruten fagprisene 2021: De nominerte». *rushprint.no*. 16. april 2021. Besøkt 13. mai 2021.
20. ↑  «De nominerte til Gullrutens fagpriser». *rushprint.no*. 9. april 2022. Besøkt 9. mai 2022.
21. ↑  «Gullruten 2024: De nominerte til fagprisene.». *rushprint.no*. 26. mars 2024. Besøkt 30. mars 2024.

Eksterne lenker
---------------

* (en) *Stjernekamp* på Internet Movie Database Rediger på Wikidata

* (no) *Stjernekamp* på NRK TV Rediger på Wikidata

* (en) *Stjernekamp* på The Movie Database – TV Rediger på Wikidata

| * v
* d
* r
*Stjernekamp* |
| --- |
| Programleder | 
* Kåre Magnus Bergh (1–)

 |
| Ekspertpanel | 
* Mona B. Riise (1–10)
* Ole Evenrud (1)
* Øyvind «Vinni» Sauvik (2)
* Thomas Felberg (3–8)
* Christine Dancke (11–)

 |
| Sesonger | 
* 1
* 2
* 3
* 4
* 5
* 6
* 7
* 8
* 9
* 10
* 11

 |
| Vinnere | 
* Rita Eriksen (1)
* Silya Nymoen (2)
* Nora Foss Al-Jabri (3)
* Maria Haukaas Mittet (4)
* Knut Anders Sørum (5)
* Adam Douglas (6)
* Ella Marie Hætta Isaksen (7)
* Bilal Saab (8)
* Knut Marius Djupvik (9)
* Bjørn Tomren (10)
* Odd René Andersen (11)

 |